Fyrlysets karakter i dag er gruppeokkulterende med 3 formørkelser, det vil si fast lys som avbrytes av en gruppe på 3 formørkelser etter hverandre. Fyrlyset har 3 hvite, 2 røde og 2 grønne sektorer og lyser slik: Grønt fra 44 til 63 midt mellom Nakkholmen og staken på Koppernaglegrunnen, hvitt derfra til 75 sønnenom Herbern, rødt derfra til 94 nordenom Skurvegrunnen, hvitt derfra til 211 vestenom Østre Kavringdynga, grønt derfra til 240 sønnenom Østre Kavringdynga, hvitt derfra til 266 nordenom Tingvallagrunnen lysbøye og rødt derfra til 44.